  

Zagreb, 18. lipnja 2018.

Pozivamo vas na predstavljanje **grafičkog romana** za sve uzraste **'Zenobija'
autora Mortena Dürra i ilustratora Larsa Hornemana, u srijedu, 20. lipnja u 20 sati,** u **Booksu,** Martićeva 14.

[Predstavljanje Zenobije](https://web.facebook.com/events/368117990377399/) održava se na **Svjetski dan izbjeglica**, u okviru manifestacije [5. Tjedni izbjeglicaMA](https://www.cms.hr/hr/azil-i-integracijske-politike/5-tjedni-izbjeglicama), a u sklopu predstavljanja nastup će imati i **Zbor Domaćigosti.**

Potresnu priču o sirijskoj djevojčici Amini koja bježi od ratnih sukoba u svojoj zemlji, autori Dürr i Horneman ispričali su jednostavno i dostojanstveno. Patnju ljudi koji su ostali bez doma i bez najbližih ova knjiga učinila je razumljivom, a istovremeno i vrlo bolnom za svakog čitatelja.

**U 2017. godini *Zenobija***je osvojila **tri najvažnije danske nagrade za dječju književnost i ilustraciju**: nagradu *Pingpris*, nagradu *Claus Deleuran* i nagradu danskog Ministarstva kulture za ilustraciju za djecu i mlade.

Uz **Sandorf, suizdavači** hrvatskog izdanja knjige su **Centar za mirovne studije i Zadruga za interkulturnu suradnju "Okus doma”.** O knjizi će govoriti Marijana Hameršak iz Instituta za etnologiju i folkloristiku te Ivan Sršen i Emina Bužinkić za izdavače.

Cjelokupni program 5. tjedana IZBJEGLICAma pogledajte [**ovdje**](https://www.cms.hr/hr/azil-i-integracijske-politike/5-tjedni-izbjeglicama), a novosti pratite [**ovdje**](https://web.facebook.com/events/2050881855159494/).

Za upite medija, molimo vas kontaktirajte Lovorku Šošić na lovorka.sosic@cms.hr ili na 0981898457.

Događaj javan te će se fotografirati/snimati, a svojim dolaskom osobe pristaju na fotografiranje i medijsko praćenje.